**Atât mi-a fost dat**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am simțit-o în mine, înfiptă în carnea mea

cum fiecare vibră a trupului tremură de frenezie

și inima-mi zbătea tot ce alcătuia trupul meu

precum și privirea ei supraviețuiește în pulsațiile inimii

îmi pare că atunci când pleoapele ei albe

se lasă în jos, un întuneric morbid acoperă pământul

și totul dispare subit într-un neant fără liane și funii salvatoare

pe genele ei unde temerile și anxietățile omenești

s-au sinucis de candoarea ei

a unei femei inculte sub mrejele iubirii

m-am oprit eu, un călător damnat prin vagi pustietăți

și am privit pitorescul natural din ochii ei ce n-au gustat

decât aristocrația naturii

atât mi-a fost dat să trăiesc

trupul meu a ajuns în gloata unui neant comun

iar sufletul încă zburdă buiac

deasupra acelei femei care încă trăiește.